لاہور : پاکستان مسلم لیگ (ن) نا قائد و مسکوہی وزیراعظم میاں نواز شریف نا وطن آ پدی بننگ کن کسر اٹ کانودی اڑاند آتا بابت سلابت پورو کننگانے‘ پارٹی حوالی نا رد اٹ لیگل ٹیم پدی بننگ نابابت حکمت عملی تیار کرسا نوازشریف ءِ بریفنگ تس‘ عئید آن دمدستی پد وکیل آتا کنڈآن وکالت نامہ ءِ نواز شریف آ لندن آراہی کننگک‘ نواز شریف نا وطن آپدی بننگ آن مست اسلام آباد ہائیکورٹ اٹ رکھی ضمانت دائر کننگ‘ حوالی نا رد اٹ نواز شریف رکھی ضمانت رسینگ آن پد لندن آن پاکستان کن ٹریول کیک‘ رکھی ضمانت نا وخت آ سزا تا برخلاف اپیل تیا فیصلہ کرفنگ نا کوشست کننگک‘ حوالی نا رد اٹ اگہ جیل آ ہننگ کانودی وڑ اٹ المی مس تو نوازشریف نا اُراءِ سب جیل گوندنگک۔
(آن لائن)
